Þeir sem hafa hagnast gríðarlega á gjafakvótakerfinu eru þeir sem stjórna landinu í raun og veru . Þetta var meðal þess sem fram kom í máli Ingu Sæland formanns Flokks fólksins í síðdegisútvarpinu í dag en hún var gestur Arnþrúðar Karlsdóttur . Inga bendir á hvernig stórir útgerðaraðilar hafi gert útaf við litlar sjávarbyggðir þrátt fyrir að hafa í sumum tilfellum jafnvel lofað byggðarlögunum gulli og grænum skógum . Þá séu dæmi um að stóreigna og útgerðarmenn fái sérmeðferðir í bankakerfinu ” hvernig stendur til dæmis á því að Guðmundur í Brim fékk yfir 20 milljarða afskrifaða í Landsbankanum , svo ekki fyrir alls löngu fékk hann svo 20 milljarða fyrirgreiðslu í þessum sama banka til þess að kaupa hlut Kristjáns Loftssonar í HB Granda ? þarf ekki að skoða þetta líka ? þarna er einn einstaklingur búinn að hafa úr bankanum hátt í 50 milljarða , þetta eru bara aðilar sem eiga alla peningana og stjórna landinu “ , segir Inga . Hlusta má á þáttinn í spilaranum hér að neðan . Á að leyfa áfengisauglýsingar í fjölmiðlum ?